UDHËZIM
Nr. 271, datë 1.7.2021

PËR PËRCAKTIMIN E TARIFAVE TË SHËRBIMIT PËR APLIKIM PËR FITIMIN, RIFITIMIN DHE HEQJEN DORË NGA SHTETËSIA SHQIPTARE

Në mbështetje të nenit 102, pika 4, të Kushtetutës dhe të pikës 3 të nenit 17, të ligjit  nr. 113/2020, “Për shtetësinë”, ministri i Brendshëm dhe ministri i Ekonomisë dhe Financave

UDHËZOJNË:

1. Tarifat e shërbimit që do të aplikohen për personat që aplikojnë për fitimin, rifitimin dhe heqjen dorë nga shtetësia shqiptare me vendbanim në Republikën e Shqipërisë, janë si më poshtë: 
a) tarifë për aplikimin për fitimin e shtetësisë shqiptare; 
b) tarifë për aplikimin për rifitimin e shtetësisë shqiptare;
c) tarifë për aplikimin për heqjen dorë nga shtetësia shqiptare.
2. Tarifat e shërbimit që do të aplikohen për personat që aplikojnë për heqjen dorë dhe rifitimin e shtetësisë shqiptare me vendbanim jashtë territorit të Republikës së Shqipërisë, janë si më poshtë:
a) tarifë për aplikimin për rifitimin e shtetësisë shqiptare;
b) tarifë për aplikimin për heqjen dorë nga shtetësia shqiptare;
c) tarifë për nxjerrje dokumenti nga regjistri elektronik.
3. Tarifat e shërbimit (pagesat) për shërbimet e pikave 1 dhe 2, të këtij udhëzimi, përcaktohen në shtojcën nr. 1 që i bashkëlidhet këtij udhëzimi dhe është pjesë përbërëse e tij.
4. Tarifa e paguar nuk kthehet kur hiqet dorë nga kryerja e veprimeve administrative.
5. Ngarkohen strukturat përgjegjëse pranë Ministrisë për Evropën dhe Punët e Jashtme dhe Ministrisë së Brendshme për zbatimin e këtij udhëzimi.
6. Çdo akt nënligjor që bie ndesh me këtë udhëzim shfuqizohet.
Ky udhëzim hyn në fuqi menjëherë dhe publikohet në Fletoren Zyrtare.

MINISTËR I FINANCAVE DHE EKONOMISË 
Anila Denaj  

MINISTËR I BRENDSHËM
Bledar Çuçi

SHTOJCA NR. 1

A. Tarifa për veprime e shërbime që kryhen nga zyrat e aplikimit pranë Policisë së Shtetit:
1. Për aplikimin për fitimin e shtetësisë shqiptare: 	10000 lekë;
2. Për aplikimin për lënien e shtetësisë shqiptare:	10000 lekë;
3. Për aplikim për rifitimin e shtetësisë shqiptare:	10000 lekë.
B. Tarifa për veprime e shërbime që kryhen nga zyrat përkatëse pranë përfaqësive diplomatike:
[bookmark: _GoBack]1. Për aplikimin për lënien e shtetësisë shqiptare: 	30 euro;
2. Për aplikim për rifitimin e shtetësisë shqiptare:	30 euro;
3. Nxjerrje dokumenti nga regjistri elektronik: 	30 euro.



